ИНСТИТУТ ЗА ЈАВНО ЗДРАВЉЕ СРБИЈЕ   
„ДР МИЛАН ЈОВАНОВИЋ БАТУТ“   
МРЕЖА ИНСТИТУТА/ЗАВОДА ЗА ЈАВНО ЗДРАВЉЕ У РЕПУБЛИЦИ СРБИЈИ  
СТОМАТОЛОШКИ ФАКУЛТЕТ УНИВЕРЗИТЕТА У БЕОГРАДУ  
  
**РАСПИСУЈУ КОНКУРС**  
за избор најбољег литерарног састава и ликовног рада на тему:   
„ЧУВАМ СВОЈЕ ЗДРАВЉЕ, ПОНОСИМ СЕ ОСМЕХОМ“

У периоду од 13. до 19. маја 2024. године на територији Србије обележава се XXXIV Недеља здравља уста и зуба под слоганом „ЧУВАМ СВОЈЕ ЗДРАВЉЕ, ПОНОСИМ СЕ ОСМЕХОМ“.

Циљ овогодишње кампање је просвећивање опште популације о значају и начинима очувања оралног здравља. У оквиру Недеље здравља уста и зуба наглашава се повезаност оралног и општег здравља, као и значај оралног здравља за свакодневне активности као што су говор и смех.

У оквиру Кампање се организује конкурс за избор најбољих литерарних састава и ликовних радова. Конкурс је намењен деци у вртићима и ученицима основних школа у Републици Србији. Циљ конкурса је да се подстакне здравствено васпитни рад у вртићима и основним школама на тему оралног здравља и едукују деца о значају и начинима очувања здравља уста и зуба, нарочито у оквиру породице и условима које она омогућава.

Вртићи и основне школе могу да доставе по три најбоља ликовна рада у категорији предшколски узраст и по три најбоља литерарна и ликовна рада у категорији ученика - узраст I IV разред основне школе и V-VIII разред. Радови се достављају окружном заводу/институту за јавно здравље, Центар за промоцију здравља до 19. маја 2024. године, са назнаком „За конкурс XXIX Недеља здравља уста и зуба“.  
Ликовни радови би требало да буду урађени на папиру, у формату блока број 5.

Најбољи ликовни и литерарни радови биће изабрани на нивоу округа, а затим достављени Институту за јавно здравље Србије „Др Милан Јовановић Батут“ до 28. маја 2024. године како би се прогласио и промовисао најбољи дечији рад на тему овогодишње Кампање.

Најбољи радови биће изабрани и промовисани на окружном нивоу, постављени на сајт Института за јавно здравље Србије и презентовани на симпозијуму здравственог васпитања у стоматологији. Радови се неће враћати већ ће бити коришћени за дизајн и штампање здравствено промотивног материјала у циљу континуиране промоције здравља уста и зуба међу општом популацијом (слањем радова школе и аутори се саглашавају са написаним начинима коришћења). Конкурс није наградног карактера (иако у складу са могућностима могу бити обезбеђене награде на окружном нивоу), већ се кроз избор и промоцију најбољих дечијих радова подстиче здравствено васпитни рад који прати израду радова.

Најбољи радови са прошлогодишњег конкурса доступни су на следећем линку <https://www.batut.org.rs/download/aktuelno/Rezultati2.pdf>